Фэрнандэль

Фэрнандэль, афкукс лемоц: Фэрнан Жозэф Дэзирэ Контандэн (;  8 майков 1903 —  26 февральков 1971) — кранцонь (французонь) налхкись–рахафтысь.

 Эряфонь киц 
Шачсь Кранцмасторса (Францияса), Марсель ошса, Иняру Дезире шиста. Аляц банконь покодиель, ваймама пингста налхксь кафеса, Сине илялем ала. Фэрнан васенцеда ушедсь налхкома сире «Шав» театраса мъзярда сон ветель. Мархтонза налхксь сонь брадоц Марсель. Меле Фэрнан кармась налхкома кода рахафты ди арась содафокс. Кизода меле ушедсь торпингсь ди сонь аляц тусь фронтс. Торпингта меле аляц сась куду, меле ушедсь ёмла ярхцама васта кудснон маласа. Фэрнан кармась лезнема теенза. Теенза изь удала тонадомс тя тевти. Сон тяряфнесь покамс портса, банкса, интай мезеге пара изь лисе ди сон мърдась налхкома тевс. «Эльдорадо» кабареса, Ница ошса, сонь арась Фэрнандэлькс: афишаса тяштезь «Вага сонь Фэрнаноц/Voici le Fernand d'elles». «Сон» ульсь Анриет Манс, Фэрнанонь ингольдень банкста покай ялганц сазороц, кона сёрматкшнезь теенза морхт ди опереттат. Фэрнандэль арась васенце рахафтыкс полгаса, содафокс сонь «алашань мъзолфонц» эса. Мъзярда Фэрнанди топодсь 22 киза, сонь сявозь ушмовийс (армияв). Сон ульсь мелянзайкс 93-це пандонь артилерия ушмоса. Меле сон мърдась Марсель ошс, коса «Парамаунт» театрань оцюняц сявозе сембе Кранцмасторга оцю якамас. Меле сон кармась налхкома Паризонь «Бобино» театраса.

1938 кизоня Фэрнандэльть сявозь фронту, коса сон служась ди тага налхксесь, рахафнезень ялга ушматтнень (солдаттнень). Киноса Фэрнандэль васенцеда налхксь 1930 кизоня, нюрьхкяня фильмса «Сембода пара ванни/La Meilleure bobonne». 1931 кизоня Марк Аллегре (Marc Allegret) макссь теенза «аф машты габаряй» рольсь «Акша ди равжа/Le Blanc et le noir» фильмса тиф Саша Гитрить (Sacha Guitry) сёрмадоманц коряс.
Фэрнандэль налхксесь 150-да лама фильпнень эса. «Балонь тяштема книганя» фильмсь (ф. оцюнясь Жульен Дувивье (Julien Duvivier) Венециень фестивальса 1937 к. сявозь «ине пара омба масторонь фильмсь» казне.
1942 кизоня Фэрнандэль кармась покама фильмань оцюнякс, тись колма:

 «Адемар ди павазонь налхкш/Adhemar ou le jouet de la fatalite» (1951 к).
 «Адриен/Adrien» (1943 к.)
 «Лафча пря/Simplet» (1942 к.)

Мекольце тюрембингонь «Сен Вальть айнемась/Le Mystere Saint-Val» (1943 к.) картинада меле Фэрнандэльди савсь морафтомс эсь прянь колга стапт валхт, кодапт нъльне 1939 кизоня афоль няев седиень касфтови: «Тейнза эряви тиемс ванфтомась (страховка) сонь пейнзонды сонь налхкома асуц ащи пейнзон эзда. Сон пяшкоды ди цяфай кода пели эльде палы кардазсазна». 

1951 сон налхксь Дувивьень «Дон Камиллонь масторлангоняц» фильмса, конась ульсь васенцекссь кота велень озксвяти дон Камиллоть колга фильпнень ёткса. Сонь казсь «Лувови легион» содафкскяса ди «Ошеряйнь сатфкснень инкса» медальса. Тя пингста сонь лама арнесь Явропава, Америкава, Канадава, казьфоль «васенцесь кранцонь культурада меле» пееди лемса, примафоль Римонь Папать эса, ламоксть сявсь Куртеленть казне - сембода оцю казне рахафтыенди. 1963 кизоня Фэрнандэль Жан Габэн мархта тизе эсь кино нолдамась «ГАФЕР» (GAFER - Gabin & Fernandel). Фэрнандэль кулось тевлав карвоць эзда (ракта), калмафоль Паризса Пасси калмолангу.

 Кочкаф фильманза 

 Сембода пара ванни. 1930 к.
 Акша ди равжа/Le Blanc et le noir. 1931 к.
 Тапонь кочкаень васта ди Ko. 1930 к.
 Мондине эряви тейть мезеге азомс. 1931 к.
 Фкявок вал монь ърьвазти. 1931 к.
 Вень върьгятема. 1931 к.
 Ёжу арьсефкс. 1931 к.
 Шабанди макссь пеконь пъчкафтомбяль. 1931 к.
 Якстерьсенем седи. 1931 к.
 Кельгись. 1932 к.
 Вешендеда авать. 1932 к.
 Шумбра улеза классь. 1932 к.
 Эскадрононь пеедемкат. 1932 к.
 Азорава Юссононь кочкафсь. 1932 к.
 Маруш. 1932 к.
 Кал лаца./ Comme une carpe. 1932 к.
 Мъзярда минь кельктяма./ Quand tu nous tiens, amour. 1932 к.
 Мяльстуи равжа шяярь./ Une brune piquante. 1932 к.
 Сон. 1932 к.
 Пялевень судендама. 1932 к.
 Промоз коряс./ Par habitude. 1932 к.
 Шамас пяцадема. 1932 к.
 Цебярь ърьвяяма ила шись. 1932 к.
 Кошардома сонь мяленц каршес. 1932 к.
 Пампань эвотьф./La Terreur de la pampa. 1932 к.
 Лемфтома ломань./ Un homme sans nom. 1932 к.
 Адемай - лиембялень вятись. 1932 к.
 Кельги гарнизон. 1933 к.
 Лидуар. 1933 к.
 Ушмонь атякшсь. 1933 к.
 Рецепт. 1933 к.
 Кельгома ди эши ведня. 1933 к.
 Анатолень удаламац. 1933 к.
 Анжела. 1934 к.
 Сенем панархт. 1934 к.
 Панжада полафтома инжиень куд. 1934 к.
 Сонь варданканц кельгиец. 1934 к.
 Пяляскодома ве. 1934 к.
 18.47 оень поездсь. 1934 к.
 Кшинь канни. 1934 к.
 Шевалье Лафлёр 1934 к.
 Джим - постуфонь манда. 1935 к.
 Франциск. 1936 к.
 Балонь тяштема книганя. 1937 к. 
 Шпунц. 1938 к.
 Мондезиронь мельгоньбанись. 1939 к.
 Азорай Гектор. 1940 к.
 Акробат. 1940 к.
 Тишень шляпаня. 1940 к.
 Цебярь ве. 1940 к.
 Пинень эрямась. 1941 к.
 Сен Вальть айнемац. 1944 к. 
 Шавись эряви./On demande un assassin. 1949 к.
 Бар фтала. 1948 к.
 Африкса эряй Эмиль. 1948 к.
 Казимир. 1950 к.
 Фкя-кърдань ди оцю тевонь якафтомат. 1950 к.
 Колма пеже тиихть. 1950 к.
 Мон ди Реву. 1950 к.
 Бонифаци - онца якси. 1951 к.
 Якстерь инжиень куд. 1951 к.
 Уды якай. 1951 к.
 Топаз./Topaze. 1951 к.
 Юкстаф имож. 1952 к.
 Дон Камиллонь масторлангоняц. 1952 к.
 Авань нарай./Coiffeur Pour Dames. 1952 к.
 Кунцема ума. 1952 к.
 Архтый Ледиста. 1952 к.
 Мадмуазель Нитуш. 1953 к.
 Карнавал. 1953 к.
 Дон Камиллоть мърдамац. 1953 к.
 Идем пинем. 1953 к.
 Сембода вешендеви масторлангса алясь. 1953 к.
 Али-Баба ди 40 ойдяйхть. 1954 к.
 Вете пильге уча. 1954 к.
 Аньцек аф тянь, мадмуазель. 1954 к.
 Дон Камилло. Мекольце раундсь. 1955 к.
 Тунда, сёксе ди кельгомась. 1955 к.
 Од Дон Жуан. 1956 к.
 Дон Камиллоть оцю тюремась. 1955 к.
 Ёжу кафксть-ърьвяяфсь. 1956 к.
 Марселень шнамась. 1956 к.
 Авань стай./Le Couturier Des Ces Dames. 1956 к.
 Кода улемс алякс./L'Art d'être papa (1956)
 Масторлангонь перьф 80 шис. 1956 к.
 Тёждя тевсь. 1957 к.
 Сонь оцю ролец. 1957 к.
 Алясь плащса. 1957 к.
 Койсь тя койсь/ La Loi C'est La Loi. 1958 к.
 Херцогонь винась. 1958 к.
 Паризонь илатне. 1958 к.
 Марса эряма. 1958 к.
 Тракс ди мон. 1959 к.
 Кучф ломань. 1959 к.
 Мафиень оцюнясь. 1959 к.
 Крез/Croesus. 1960 к.
 Бос. 1960 к.
 Эрек Джак. 1961 к.
 Мекольце мяль. 1961 к.
 Азорай дон Камилло. 1961 к.
 Шавись телефон адресвалксста. 1962 к.
 Биарицу якамась. 1962 к.
 Идемевсь ди кемонь кошардомвалхт/Le Diable et les dix commandements. 1962 к.
 Караул полафнемась. 1962 к.
 Скалваень пидефсь. 1963 к.
 Монь ърьвязень мирдец. 1963 к.
 Пара оцязор. 1963 к.
 Аф ёру. 1963 к.
 Ся ёлаж кизот. 1964 к.
 Монь ули пяляз, пяляз ърьвя. 1964 к.
 Дон Камилло Рузмасторса. 1965 к.
 Аф пара азыхть кизот.1965 к.
 Алянь якамась. 1966 к.
 Ярмаксь эли эряфсь. 1966 к.
 Ломань "бьюик"са. 1968 к.
 Сетьме ваймамась. 1968 к.
 Павазу ся, кие Улисс лаца/ Heureux qui comme Ulysse. 1970 к.

 Лятфтамат 

Фэрнандэль
Фэрнандэль
Фэрнандэль
Фэрнандэль
Фэрнандэль